Στανίσουαφ Κάνια

Ο Στανίσουαφ Κάνια (πολωνικά: Stanisław Kania)  (8 Μαρτίου 1927 – 3 Μαρτίου 2020)Προφίλ του Στανίσουαφ Κάνια ήταν Πολωνός κομμουνιστής πολιτικός.

 Βιογραφία 
Ο Κάνια εντάχθηκε στο Πολωνικό Εργατικό Κόμμα τον Απρίλιο του 1945, όταν οι Γερμανοί εκδιώχθηκαν από τον Κόκκινο Στρατό και οι Πολωνοί κομμουνιστές άρχισαν να παίρνουν τον έλεγχο της χώρας. Συμμετείχε σε εκστρατείες που οργάνωσε το κόμμα, όπως η Εφεδρεία Εθελοντών της Πολιτοφυλακής και το εθνικό δημοψήφισμα το 1946. Έγινε αναπληρωτής εκπρόσωπος της εκλογικής περιφέρειας για τον Γιασιέλσκι. Τον Φεβρουάριο του 1947 εξελέγη πρόεδρος του συμβουλίου της Ένωσης Νέων Αγωνιστών στο Γιάσουο. Στη συνέχεια, τον Δεκέμβριο διορίστηκε επικεφαλής του τμήματος αγροτικής νεολαίας στο Ζέσουφ. Το 1948, σε ηλικία 21 ετών, εξελέγη εκπρόσωπος στο ενωτικό συνέδριο του Πολωνικού Κόμματος Ενωμένων Εργατών.Άισλερ. Τ, December '70, (σελ. 318-320), Εκδοτικός Οίκος Παιδαγωγικής Σχολής, Βαρσοβία, 1995 Αφού ο Έντβαρντ Γκιέρεκ αναγκάστηκε να παραιτηθεί από τη θέση του Γενικού Γραμματέα εν μέσω πολλών κοινωνικών και οικονομικών αναταραχών, ο Κάνια εξελέγη διάδοχός του στις 6 Σεπτεμβρίου 1980. Παραδέχτηκε ότι το κόμμα είχε κάνει πολλά οικονομικά λάθη και υποστήριξε τη συνεργασία με καθολικές και συνδικαλιστικές ομάδες αντιπολίτευσης. Συναντήθηκε με τον αρχηγό της Αλληλεγγύης, Λεχ Βαλέσα και άλλους επικριτές του κόμματος.

Αφού ένας κοριός της Κα Γκε Μπε έπιασε τον Κάνια να ασκεί κριτική στο Κρεμλίνο, οι Σοβιετικοί τον ανάγκασαν να παραιτηθεί το 1981. Τον διαδέχθηκε ο πρωθυπουργός Βόιτσεχ Γιαρουζέλσκι. Το 2012, δικάστηκε για τον ρόλο του στην καταστολή του στρατιωτικού νόμου το 1981, αλλά αθωώθηκε.

Ο Κάνια πέθανε στις 3 Μαρτίου 2020 από πνευμονία και καρδιακή ανεπάρκεια, πέντε ημέρες πριν από τα 93α γενέθλιά του.

 Παραπομπές 

Κατηγορία:Πολωνοί πολιτικοί
Κατηγορία:Πολιτικοί του Πολωνικού Εργατικού Κόμματος
Κατηγορία:Μέλη του Σέιμ της Πολωνίας (1972-1976)
Κατηγορία:Μέλη του Σέιμ της Πολωνίας (1976-1980)
Κατηγορία:Μέλη του Σέιμ της Πολωνίας (1980-1985)
Κατηγορία:Αποδέκτες του Τάγματος των Οικοδόμων της Λαϊκής Δημοκρατίας της Πολωνίας
Κατηγορία:Αποδέκτες του Τάγματος του Λαβάρου της Εργασίας
Κατηγορία:Ιππότες του Τάγματος της Αναγέννησης της Πολωνίας